Sabinet | Volume 117, Issue 3286
Volume 117, Issue 3286, 2014
Die Kerkblad - Volume 117, Issue 3286, December 2014
Volume 117, Issue 3286, December 2014
Geloftedag en Versoeningsdag - is dit versoenbaar? : van die redakteur
16 Desember het altyd as Geloftedag bekendgestaan. Die oorsprong van dié dag gaan terug na 16 Desember 1838 (176 jaar gelede) toe die Slag van Bloedrivier tussen die Trekkers en die Zoeloes plaasgevind het.
Die lewe is 'n gawe van God : uit die Woord
Die Prediker skilder vir ons twee lewensbeskouings. Die lewe is -
iets van jou eie vermoëns en prestasies buite God om; of
'n gawe uit die hand van God.
Ons Koning kom! : redaksioneel
Ons het met hierdie uitgawe by die laaste Kerkblad van 2014 en die eerste van 2015 gekom (soos gebruiklik, voeg ons weer die Desember en Januarie-uitgawe saam). Daarom val die klem in hierdie uitgawe ook onder andere op die twee groot gebeurtenisse wat hierdie tyd van die jaar kenmerk: Kersfees en Nuwejaar.
Met die persklaarmaak van hierdie uitgawe is verneem van die afsterwe van Prof. Paul de Bruyn op 11 November 2014. Ons dank die Here vir 'n besondere dienskneg aan sy kerk wat vir 29 jaar as predikant en nege jaar as professor aan die Teologiese Skool uitnemende diens gelewer het.
Die Drie Formuliere van Eenheid en die Belydenis van Belhar : brandpunt
Author A le R. (Dries) Du Plooy
In Rapport van 2 November 2014 het 'n artikel van Jean Oosthuizen verskyn met die titel: "Wie glo nog aan als in die 3 formuliere?" Met die subopskrif: "Die NG Kerk se referendum oor Belhar laat ook vrae oor sy ander geloofsbelydenisse ontstaan."
Roetes na Betlehem : fokus op Kersfees
Wanneer die perspektiewe van die koms van Jesus Christus na hierdie wêreld oopvou, ontvou koersbepalende roetes na Betlehem. Dit is om nie slegs van kennis te neem nie, maar om ook van harte kennis te neem.
Die koms van God se Koninkryk in 2015 : fokus op Nuwejaar
Author WC (Callie) Opperman
Jesus Christus het die koninkryk van God laat deurbreek toe Hy sy heerskappy op aarde kom toon het. Johannes die Doper het die Joodse volk daarvan bewus gemaak en tot bekering opgeroep (Matt. 3). Die Here Jesus het self daaroor gepreek, asook tekens en wonders gedoen om sy koningskap te bevestig (Matt. 4:17; 9:35). Hoe kan die opskrif van hierdie artikel dan wees: Die koms van God se Koninkryk in 2015?
Vrug van die Gees (slot) - die Heilige Gees gee koninklike getrouheid, nederigheid, en selfbeheersing : fokus
Jesus verduidelik sy verhouding met ons met die pragtige beeld van 'n wingerdstok en lote (Joh. 15). Die lewe van die plant kom uit Christus, en elkeen wat in Christus bly, in Hom glo, dra vrug. In Galasiërs 5 word die vrug van die Heilige Gees beskryf. Wie vas is aan Christus, soos die stok en die lote aan mekaar vas is, weet verseker dat Christus se lewe só wonderlik in hom/haar invloei dat ons kan sê: Christus leef in ons. Hy leef in ons deur sy Gees. Hy leef in ons deurdat die Heilige Gees ons beheers, ons lei en ons gedrag bepaal (Gal. 5:16, 18, 25).
Hoe bring ek die evangelie aan 'n Moslem? (2) : fokus
Stadig maar seker is die bewussyn van die wêreldwye groei en toenemende invloed van Islam in die Westerse wêreld besig om deur te breek. Deur blote bevolkingsaanwas gaan Moslems binne die volgende twee tot drie dekades die meerderheid inwoners van Europa wees.
Bybelse eskatologie (1) : fokus
Source: Die Kerkblad 117, pp 17 –18 (2014)
Die Bybelse eskatologie kry vastrapplek op drie bergspitse in God se boeiende op-pad-wees met die mens: die skepping, die menswording van Christus en die wederkoms van Christus. Daarom help eskatologie as Goddelike GPS ons om by die uitsig op ons ontstaan (skepping), verlossing (in Christus) en ons bestemming (finale wederkoms) ook met insig in die hede te kan leef. Anders gestel, om die "pes" uit pessimism te haal en dit met "spes" (Latyn vir "hoop") te vervang, sodat ons die hede "spessimisties" beleef, na God se einde op pad. Dit sou ondankbaar en verkeerd wees om net reikhalsend na die wederkoms uit te sien, en in ons denke en doene traag te wees om die hede voluit te beleef. Die Goeie Boodskap is juis dat God se toekoms in ons hede aangebreek het, omdat ons verbondsmatig reeds in Christus ingeplant is. Johannes stel dit baie duidelik: "Wie in die Seun glo, het (nou reeds) die ewige lewe ..." (3:36). Ons moet net goed besef dat God ons nou reeds die ewige lewe volledig skenk deur Jesus Christus, en dat ons dit eers volmaak by sy wederkoms sal ontvang.
Versoening in Suid-Afrika na 20 jaar weer onder die loep : fokus
Source: Die Kerkblad 117, pp 19 –20 (2014)
Versoening in Suid-Afrika ... na 20 jaar van volle demokrasie in Suid-Afrika ...
Hoe ver het ons op die pad van versoening gevorder?
Watter uitdagings en bedreigings is daar vandag vir ware versoening in Suid-Afrika?
GKSA Algemene Sinode 2015 diagnoserend en koersaanduidend : diskussie
Source: Die Kerkblad 117, pp 21 –22 (2014)
Die Algemene Sinode van die GKSA wat op 6 Januarie 2015 in Potchefstroom begin, gaan nie 'n maklike een wees nie. Nie dat sinodes ooit maklik is nie, maar hier moet antwoorde kom ten opsigte van 'n hele aantal moeilike en sensitiewe onderwerpe. Die antwoorde sal 'n aanduiding gee van die stand van sake in die Gereformeerde Kerke, en sal ook die koers hoe hierdie kerke verder sal gaan, aandui.
Besoek aan die Sudanese Reformed Churches in Suid-Soedan : ekumene
Source: Die Kerkblad 117, pp 23 –26 (2014)
Die Sudanese Reformed Churches (SRC) begin in 1992 in Khartoem as klein huiskerk. In dié tyd wou die Soedanese Islamitiese regering alle Christene uitroei. Hewige oorlog in die suide tussen die Sudan's People Liberation Army en die Moslem-regeringstroepe het plaasgevind en tot baie vlugtelinge en ballinge gelei.
'n Woesteny ons voorland : besinning
Die openbare getuienis oor die ekologiese krisis in Suid-Afrika en die wêreld tydens die 2012 Algemene Sinode van die GKSA was 'n welkome eerste keer dat 'n sinode van ons kerke so doelgerig 'n opskerping van ons verhouding tot God se skeppingswerk bepleit. Dit te midde van 'n lang stryd om die mens se verhouding met God en teenoor mekaar volhoubaar op te skerp.
Bestuur Admin Buro 2012-2015 : admin buro
Foto van die bestuur van die Admin Buro 2012-2015.
Teologiese Skool en Fakulteit Teologie neem afskeid : teologiese skool
Tydens die laaste openingsgeleentheid van die Teologiese Skool saam met die Fakulteit Teologie is groetwoorde aan vertrekkende studente en personeel van die Teologiese Skool en Fakulteit gerig. Hulle is onderskeidelik bedank vir hulle positiewe bydrae by die Teologiese Skool, Fakulteit, akademiese gemeenskap en samelewing en seën toegesing op hulle lewenspad vorentoe.
Groot fees in die Bosveld ... Koedoesrand 75 jaar : gemeentebeeld
Author L.D. (Lourens) Aucamp
Dis nie elke dag dat dit soos 'n miernes by die kerkgebou van die Gereformeerde Kerk Koedoesrand lyk nie. Die hele wêreld is gevee en weer en weer gevee toe die winde skielik kom en blare die wêreld bestrooi. Susters het heen en weer tussen voertuie gedraf (letterlik) om die saal pragtig in 'n hemelse skoonheid te tooi. Vaardige hande het versier en toe is die kos aangedra - bakke en bakke - van voorgereg tot nagereg en koeldrank en, ja, wyn. Wyn wek mos vrolikheid, sê die Prediker.
Weereens - Die Bybel en die wetenskap : briewe
Author George Van der Westhuizen
By die lees van verskeie artikels in Die Kerkblad van Oktober het dit my opgeval dat die tyd miskien ryp geword het om weereens te kyk na die onderwerp: Die Bybel en die wetenskap. Aan die een kant lees ons van die "Nuwe Hervorming Netwerk" en die siening van die "verligte mens" op die Bybel en op die nuwe bevindings van die wetenskap en hoe dit ons siening van die lewe op aarde beïnvloed. Aan die ander kant lees ons van die nuwe benadering ten opsigte van die opvoeding van die opkomende geslag met die inagneming godsdiensonderrig teenoor die nuwe "menseregte". In die verlede was daar tye waar die kerk met die wetenskap gebots het en tweede-beste daarvan afgekom het. Die wetenskap het verkondig dat die son nie om die aarde draai nie maar dat die teenoorgestelde waar was. Die kerk het die fout gemaak om uit die Bybel te probeer bewys dat die wetenskap verkeerd is omdat die Bybel vertel dat dit plat is en op pilare rus. Het die kerk dan gedwaal? Sekerlik nie, maar hulle het twee foute gemaak. Hulle het nie in ag geneem dat die Bybel gerig is op die mens op aarde en hoe hy dinge van die aarde af waarneem nie, en in die tweede plek het hulle die Bybel probeer bewys soos die wetenskap sy bevindinge probeer bewys. Hulle het nie in ag geneem dat die Bybel nie vra om bewys te word nie maar om nederig, kinderlik in die geloof aanvaar te word, bloot op die gesag daarvan en dan ook in en deur die Heilige Gees.
Maandeliks wens Die Kerkblad die emerituspredikante, hulle eggenotes en die emeritusweduwees wat 80 jaar en ouer is, geluk met hulle verjaardae.